Görögország a 2000-es évektől a 2010-es évek elejéig a dalverseny egyik legsikeresebb országai közé tartozott. A 2004-ben bevezetett elődöntők óta 2016-ig minden alkalommal döntősök voltak, sőt éveken át mindig az első tízben végeztek. A nyolcéves sorozatot végül a 2012-es tizenhetedik hely szakította meg. 2013-ban ismét bekerültek a legjobb tízbe. A következő években azonban huszadikak, majd tizenkilencedikek lettek. 2016-ban első alkalommal fordult elő, hogy kiestek az elődöntőben; 2001 óta ez volt az első döntő Görögország nélkül. 2017-ben ismét sikerült továbbjutniuk, és a tizenkilencedik helyet érték el. Ezután, 2018-ban az elődöntőben a tizennegyedik helyen zártak, így ismét nem sikerült továbbjutniuk. 2019-ben sikerült elérniük a legrosszabb szereplésüket a döntőben, huszonegyedikek lettek.